CELEX: 32019D2071
Language: da
Date: 2019-12-05 00:00:00
Title: Europa-Parlamentets og Rådets afgørelse (EU) 2019/2071 af 5. december 2019 om udnævnelse af Den Europæiske Tilsynsførende for Databeskyttelse

6.12.2019   
               
               
                  DA
               
               
                  Den Europæiske Unions Tidende
               
               
                  LI 316/1
               
            
         EUROPA-PARLAMENTETS OG RÅDETS AFGØRELSE (EU) 2019/2071
         af 5. december 2019
         om udnævnelse af Den Europæiske Tilsynsførende for Databeskyttelse
         EUROPA-PARLAMENTET OG RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (1), særlig artikel 53, stk. 1,
         under henvisning til den liste over ansøgere, som Europa-Kommissionen i overensstemmelse med artikel 53, stk. 1, i forordning (EU) 2018/1725 udarbejdede den 30. oktober 2019 efter et offentligt stillingsopslag med henblik på udnævnelse af Den Europæiske Tilsynsførende for Databeskyttelse, og
         ud fra følgende betragtninger:
         
                     (1)
                  
                  
                     Ved Europa-Parlamentets og Rådets afgørelse 2014/886/EU (2) blev Giovanni BUTTARELLI udnævnt til Den Europæiske Tilsynsførende for Databeskyttelse og Wojciech Rafał WIEWIÓROWSKI som assisterende tilsynsførende for perioden fra den 4. december 2014 til den 5. december 2019.
                  
               
                     (2)
                  
                  
                     Giovanni BUTTARELLI afgik ved døden den 20. august 2019. I overensstemmelse med artikel 100, stk. 4, i forordning (EU) 2018/1725 fungerer den assisterende tilsynsførende derfor som stedfortræder for Den Europæiske Tilsynsførende for Databeskyttelse for den resterende del af den assisterende tilsynsførendes embedsperiode, der udløber den 5. december 2019.
                  
               
                     (3)
                  
                  
                     Europa-Parlamentet og Rådet skal efter fælles overenskomst udnævne Den Europæiske Tilsynsførende for Databeskyttelse for en periode på fem år fra den 6. december 2019 —
                  
               VEDTAGET DENNE AFGØRELSE:
         
            Artikel 1
            Wojciech Rafał WIEWIÓROWSKI udnævnes hermed til Den Europæiske Tilsynsførende for Databeskyttelse for perioden fra den 6. december 2019 til den 5. december 2024.
         
         
            Artikel 2
            Denne afgørelse træder i kraft den 5. december 2019.
         
         
            Udfærdiget i Bruxelles, den 5. december 2019.
            
               
                  På Europa-Parlamentets vegne
               
               D.M. SASSOLI
               
                  Formand
               
            
            
               
                  På Rådets vegne
               
               M. LINTILÄ
               
                  Formand
               
            
         
         
            (1)  EUT L 295 af 21.11.2018, s. 39.
         
            (2)  Europa-Parlamentets og Rådets afgørelse 2014/886/EU af 4. december 2014 om udnævnelse af den europæiske tilsynsførende for databeskyttelse og den assisterende tilsynsførende (EUT L 351 af 9.12.2014, s. 9).